Raseinių Šaltinio progimnazijos

direktoriaus 2024 m. rugpjūčio d.

įsakymo Nr. V1-

29 priedas

**RASEINIŲ ŠALTINIO PROGIMNAZIJOS**

**MOKINIO PADĖJĖJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Šaltinio progimnazijos mokinio padėjėjo pareigybė yra priskiriama kvalifikuotų darbuotojų (5) grupei.

2. Pareigybės lygis – C.

3. Pareigybės paskirtis – padėti ribotų galimybių mokiniams, turintiems vidutinių, didelių arba labai didelių specialiųjų ugdymosi poreikių, savarankiškai dalyvauti ugdyme ir popamokinėje veikloje, užtikrinti jų saugumą ir užimtumą, vykdyti mokytojo nurodytas ugdymo funkcijas.

4. Mokinio padėjėjas padeda mokiniui ugdytis pagal priešmokyklinio, pradinio, pagrindinio ir specialiojo ugdymo programas.

5. Mokinio padėjėjas dirba su mokiniu ar mokinių grupe, bendradarbiaudamas su mokytoju, klasės vadovu, specialiuoju pedagogu, logopedu ir kitais pagalbos mokiniui specialistais.

6. Mokinio padėjėjo darbo laiko režimas nustatomas progimnazijos direktoriaus įsakymu tvirtinamu darbo grafiku.

7. Mokinio padėjėjas dirba vadovaudamasis progimnazijos darbo tvarkos taisyklėmis ir kitais vidiniais įstaigos dokumentais, patvirtintais progimnazijos direktoriaus įsakymais bei šiuo pareigybės aprašymu.

8. Mokinio padėjėjas turi būti susipažinęs su Lietuvos Respublikos įstatymais ir poįstatyminiais aktais, Vyriausybės nutarimais ir kitais teisės aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą.

9. Pareigybės pavaldumas - direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

10. Darbuotojas, einantis šias pareigas, turi atitikti šiuos specialius reikalavimus:

* 1. dirbti mokinio padėjėju turi teisę:
     1. asmuo, įgijęs ne žemesnį nei vidurinį išsilavinimą. Šis asmuo per 2 metus nuo darbo mokinio padėjėju pradžios turi išklausyti ne mažiau nei 16 valandų mokymus dėl darbo su specialiųjų ugdymosi poreikių turinčiais mokiniais;
     2. asmuo, turintis pedagogo kvalifikaciją. Šis asmuo per 2 metus nuo darbo mokinio padėjėju pradžios turi išklausyti ne mažiau nei 8 valandų mokymus dėl darbo su specialiųjų ugdymosi poreikių turinčiais mokiniais;
     3. asmuo, turintis pedagogo padėjėjo kvalifikaciją;
  2. gerai mokėti valstybinę kalbą, gebėti sklandžiai žodžiu ir raštu dėstyti mintis;
  3. būti pareigingu, darbščiu, gebėti bendrauti ir bendradarbiauti;
  4. gebėti bendrauti su mokiniais, turėti žinių apie jų sutrikimų specifiką;
  5. gebėti bendradarbiauti su mokytoju, specialiuoju pedagogu, socialiniu pedagogu, logopedu, visuomenės sveikatos priežiūros specialistu, kitais specialistais ir mokinių tėvais (globėjais, rūpintojais);
  6. gebėti suteikti pirmąją medicininę pagalbą;
  7. žinoti saugos darbe, priešgaisrinės saugos, elektros saugos reikalavimus;
  8. gebėti savarankiškai organizuoti darbą;
  9. laikytis progimnazijos darbo tvarkos taisyklių;
  10. darbo patirtis – privalumas.

**III SKYRIUS**

**MOKINIO PADĖJĖJO FUNKCIJOS**

1. Mokinio padėjėjas vykdo šias funkcijas:
   1. padeda mokiniui (mokinių grupei):
      1. padėti mokiniui ar (ir) mokinių grupei atlikti su savitarna, savitvarka ir maitinimusi susijusias veiklas;
      2. padėti mokiniui įsitraukti į ugdomąsias veiklas, dalyvauti ugdymo procese, pasiruošti pamokai reikiamas priemones, teikti pagalbą pertraukų tarp pamokų metu ir t. t.;
      3. padėti orientuotis aplinkoje, judėti;
      4. prireikus palydėti mokinį į specialios paskirties erdves, jose užtikrinti jo saugumą;
      5. perskaityti tekstą ir (ar) padėti konspektuoti;
      6. padėti naudotis ugdymui skirtomis techninės pagalbos priemonėmis pagal mokytojo ar švietimo pagalbos specialisto pateiktą instrukciją, padėti mokytojui jas paruošti;
      7. konsultuotis su mokyklos vaiko gerovės komisija, mokytoju, švietimo pagalbos specialistu dėl taikytinų veiksmų, kurie padėtų mokiniui įsitraukti į ugdymo procesą ir jame dalyvauti;
      8. vykdyti švietimo pagalbos ir kitų specialistų rekomendacijas, instrukcijas, kurios yra nurodytos individualaus ugdymo plane;
      9. padėti mokiniui elgtis socialiai priimtinu būdu, išvengti elgesio, kuris neatitinka socialinio, kultūrinio, situacinio ar fizinės aplinkos, kurioje jis vyksta, konteksto bei gali būti laikomas neįprastu, netinkamu arba trikdančiu dėl aplinkos, kurioje jis pasireiškia, (toliau – konteksto neatitinkantis elgesys) pasireiškimų, veikiant tiksliai pagal išankstinius susitarimus, pasireiškus konteksto neatitinkančiam elgesiui, padėti sustabdyti jį arba pasišalinti iš elgesį išprovokavusios aplinkos, teikti informaciją po konteksto neatitinkančio elgesio pasireiškimo, aptariant taikytų veiksmų efektyvumą su švietimo pagalbą teikiančiais specialistais;
      10. pagal kompetenciją dalyvauti individualaus ugdymo plano įgyvendinimo aptarimuose;
      11. bendradarbiauti su mokytojais, kitais švietimo pagalbą teikiančiais specialistais;
      12. dalyvauti nacionaliniuose mokymosi pasiekimų patikrinimuose, kuriuose dalyvauja mokinys, kuriam teikiama Pagalba, juose vykdyti pedagoginės psichologinės tarnybos rekomendacijas;
      13. vadovaujantis švietimo pagalbos specialistų rekomendacijomis padėti mokiniui integruotis į mokyklos bendruomenę, palaikyti draugystę su bendraamžiais, skatinti bendravimą ir bendradarbiavimą.
2. Kultūringai bendrauja ir bendradarbiauja su progimnazijos darbuotojais bei mokiniais.
3. Teikia informaciją mokinių, su kuriais dirba, tėvams (globėjams, rūpintojams).
4. Fiksuoja mokinių pažangą (mokinio padėjėjo dienoraštis).
5. Nedelsiant informuoja progimnazijos direktorių, pagalbos mokiniui specialistus, klasės vadovą pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio išnaudojimą.
6. Yra paslaugus, kultūringas, laikosi etikos normų.
7. Nesant tiesioginio darbo, pagal kompetenciją atlieka kitus darbus ir vykdo kitus su savo funkcijomis susijusius nenuolatinio pobūdžio progimnazijos direktoriaus, direktoriaus pavaduotojų ugdymui, ūkvedžio pavedimus.

**IV SKYRIUS**

**ATSAKOMYBĖ**

21. Šias pareigas vykdantis darbuotojas atsako už:

* 1. progimnazijos direktoriaus įsakymų, nurodymų savalaikį vykdymą;
  2. saugos ir sveikatos, priešgaisrinės saugos instrukcijų ir šio pareigybės aprašymo bei progimnazijos darbo tvarkos taisyklių vykdymą;
  3. suteiktos informacijos teisingumą bei konfidencialumą;
  4. kvalifikacijos ir žinių tobulinimą;
  5. išduoto inventoriaus ir kitų materialinių vertybių tinkamą ir taupų naudojimą;
  6. kokybišką savo funkcijų vykdymą bei mokinio, mokinių grupės, kuriems teikia pagalbą, saugumą.

\_\_\_\_\_\_\_\_\_\_\_\_\_\_\_\_\_\_\_\_\_